CELEX: 62020TN0076
Language: ro
Date: 2020-02-07 00:00:00
Title: Cauza T-76/20: Acțiune introdusă la 7 februarie 2020 – Republica Cehă/Comisia

30.3.2020   
            
            
               RO
            
            
               Jurnalul Oficial al Uniunii Europene
            
            
               C 103/37
            
         
      Acțiune introdusă la 7 februarie 2020 – Republica Cehă/Comisia
      (Cauza T-76/20)
      (2020/C 103/52)
      Limba de procedură: ceha
      
         Părțile
      
      
         Reclamantă: Republica Cehă (reprezentanţi: M. Smolek, J. Pavliš, O. Serdula și J. Vláčil, agenți)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei de punere în executare (UE) CCI 2014CZ06RDNP001 a Comisiei din 29 noiembrie 2019 de suspendare a plăților intermediare aferente Programului de dezvoltare rurală al Republicii Cehe pentru perioada 2014-2020 și referitoare la cheltuielile efectuate în perioadele cuprinse între 16 octombrie 2018 și 31 decembrie 2018, pe de o parte, și între 1 ianuarie 2019 și 31 martie 2019, pe de altă parte [notificată cu numărul C(2019) 8647 final];
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă două motive.
      
                  1.
               
               
                  Primul motiv, întemeiat pe încălcarea articolului 41 alineatul (1) din Regulamentul (UE) al Parlamentului European și al Consiliului nr. 1306/2013 (1) (denumit în continuare „Regulamentul nr. 1306/2013”). Comisia a considerat în mod eronat că granturile la care se raportează cheltuielile în discuție au fost acordate cu încălcarea dreptului național. Totuși, nu a putut fi constatată nicio încălcare a legislației naționale, întrucât aceasta nu se aplică categoriilor de granturi vizate de suspendarea plăților.
               
            
                  2.
               
               
                  Al doilea motiv, întemeiat de asemenea pe încălcarea articolului 41 alineatul (1) din Regulamentul nr. 1306/2013. Chiar dacă legislația națională ar trebui să se aplice acelor categorii de granturi (qud non), o parte a plăților suspendate privesc proiecte în raport cu care nu se aplică legislația în cauză ratione temporis.
               
            
         (1)  Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO 2013, L 347, p. 549).